wickkiey/tamil-wikipedia-markdown huggingface dataset:
# வார்ப்புரு:வீபிபதாகை/கொக்கிகள்/சிறப்புப்பணிப்பிரிவுகள்


|TF_1_TEXT = }  
|TF_1_QUALITY = }  
|tf 1 importance=}  
|TF_1_ASSESSMENT_CAT = }  
|TF_1_MAIN_CAT = }  
|TF_1_PORTAL = }  
|TF_1_HOOK = }  
|tf 2=  
|TF_2_LINK = }  
|TF_2_NAME = }  
|TF_2_IMAGE = }  
|TF_2_SIZE = }}  
|TF_2_TEXT = }  
|TF_2_QUALITY = }  
|tf 2 importance=}  
|TF_2_ASSESSMENT_CAT = }  
|TF_2_MAIN_CAT = }  
|TF_2_PORTAL = }  
|TF_2_HOOK = }  
|tf 3=  
|TF_3_LINK = }  
|TF_3_NAME = }  
|TF_3_IMAGE = }  
|TF_3_SIZE = }}  
|TF_3_TEXT = }  
|TF_3_QUALITY = }  
|tf 3 importance=}  
|TF_3_ASSESSMENT_CAT = }  
|TF_3_MAIN_CAT = }  
|TF_3_PORTAL = }  
|TF_3_HOOK = }  
|tf 4=  
|TF_4_LINK = }  
|TF_4_NAME = }  
|TF_4_IMAGE = }  
|TF_4_SIZE = }}  
|TF_4_TEXT = }  
|TF_4_QUALITY = }  
|tf 4 importance=}  
|TF_4_ASSESSMENT_CAT = }  
|TF_4_MAIN_CAT = }  
|TF_4_PORTAL = }  
|TF_4_HOOK = }  
|tf 5=  
|TF_5_LINK = }  
|TF_5_NAME = }  
|TF_5_IMAGE = }  
|TF_5_SIZE = }}  
|TF_5_TEXT = }  
|TF_5_QUALITY = }  
|tf 5 importance=}  
|TF_5_ASSESSMENT_CAT = }  
|TF_5_MAIN_CAT = }  
|TF_5_PORTAL = }  
|TF_5_HOOK = }  
|tf 6=  
|TF_6_LINK = }  
|TF_6_NAME = }  
|TF_6_IMAGE = }  
|TF_6_SIZE = }}  
|TF_6_TEXT = }  
|TF_6_QUALITY = }  
|tf 6 importance=}  
|TF_6_ASSESSMENT_CAT = }  
|TF_6_MAIN_CAT = }  
|TF_6_PORTAL = }  
|TF_6_HOOK = }  
|tf 7=  
|TF_7_LINK = }  
|TF_7_NAME = }  
|TF_7_IMAGE = }  
|TF_7_SIZE = }}  
|TF_7_TEXT = }  
|TF_7_QUALITY = }  
|tf 7 importance=}  
|TF_7_ASSESSMENT_CAT = }  
|TF_7_MAIN_CAT = }  
|TF_7_PORTAL = }  
|TF_7_HOOK = }  
|tf 8=  
|TF_8_LINK = }  
|TF_8_NAME = }  
|TF_8_IMAGE = }  
|TF_8_SIZE = }}  
|TF_8_TEXT = }  
|TF_8_QUALITY = }  
|tf 8 importance=}  
|TF_8_ASSESSMENT_CAT = }  
|TF_8_MAIN_CAT = }  
|TF_8_PORTAL = }  
|TF_8_HOOK = }  
|tf 9=  
|TF_9_LINK = }  
|TF_9_NAME = }  
|TF_9_IMAGE = }  
|TF_9_SIZE = }}  
|TF_9_TEXT = }  
|TF_9_QUALITY = }  
|tf 9 importance=}  
|TF_9_ASSESSMENT_CAT = }  
|TF_9_MAIN_CAT = }  
|TF_9_PORTAL = }  
|TF_9_HOOK = }  
|tf 10=  
|TF_10_LINK = }  
|TF_10_NAME = }  
|TF_10_IMAGE = }  
|TF_10_SIZE = }}  
|TF_10_TEXT = }  
|TF_10_QUALITY = }  
|tf 10 importance=}  
|TF_10_ASSESSMENT_CAT = }  
|TF_10_MAIN_CAT = }  
|TF_10_PORTAL = }  
|TF_10_HOOK = }  
}}<noinclude>  

</noinclude>
# விக்கிப்பீடியா:விக்கித்திட்டம் திரைப்படம்/பங்கேற்பாளர்கள்



This is a list of who are members of . If you are interested in joining the WikiProject, please follow these steps:  

1. Select and copy the following: <code></code>
1. Open the following link in a new web page: List of active members
1. Scroll to the proper place of the alphabetically ordered list to include your name
1. Paste what you copied in the place and replace <code><USER></code> with your username
1. *Optional:* You may also add a brief description of what film-related topics interest you!

You can also add the below to your user page. Just copy the following and paste on your page: <code></code>  

## Inactive members

This is an **alphabetical** list of former members of the WikiProject. If you consider yourself no longer active with the project, please remove your name from the **** and then add it above.  

## Admins

The following administrators are points of contact for issues regarding film articles which may require admin privileges.  

1. 
1. – Can help with protected templates
1. 

## Task force members
:*All task force members are also considered WikiProject Films members. Users may join the general Film project as well as joining as many task forces as they wish.*  
### American cinema

### Argentine cinema

### Australian cinema

### Baltic cinema

### British cinema

### Canadian cinema

### Chinese cinema

### Christian films

### Comic book films

### Film awards

### Film festivals

### Filmmaking

### French cinema

### German cinema

### Indian cinema

### Italian cinema

### Japanese cinema

### Korean cinema

### New Zealand cinema

### Nordic cinema

### Persian cinema

### Romanian cinema

### Southeast Asian cinema

### Soviet and post-Soviet cinema

### Spanish cinema

### War films

- DeanBaetz
# வார்ப்புரு:வைணவ சமயம்



|list2title =  
|list2 =  
; விஷ்ணு / கிருட்டிணன் / இராமர்  

|list3title =  
|list3 =  
;தசாவதாரம் (இந்து சமயம்)  
- மச்ச அவதாரம்
- கூர்ம அவதாரம்
- வராக அவதாரம்
- நரசிம்மர்
- வாமனர்
- பரசுராமர்
- இராமர்
- பலராமன்
- கிருட்டிணன்
- கல்கி (அவதாரம்)
;பிற வடிவங்கள்  
- தன்வந்திரி
- ஹயக்ரீவர்
- மோகினி
- நர-நாராயணன்
- சிறீநாதன்
- வெங்கடாசலபதி
- விட்டலர்
;சக்தி  
- லட்சுமி (இந்துக் கடவுள்)
- பூமாதேவி
- சீதை
- ராதை
- ருக்மணி
- பத்மாவதி
;தொடர்புடையது  
- கருடன், புராணம்
- அனுமன்
- ஆதிசேஷன்

|list4title = [[Hindu scriptures|]]  
|list4 =  
- வேதம்
- உபநிடதம்
- ஆகமம்
- பிரம்ம சூத்திரம்
- *பகவத் கீதை*
- *மகாபாரதம்*
- *இராமாயணம்*
- அரி வம்சம்
- நாலாயிர திவ்வியப் பிரபந்தம்
- கீத கோவிந்தம்
;புராணம்  
- விஷ்ணு புராணம்
- பாகவதம் (புராணம்)
- நாரத புராணம்
- கருட புராணம்
- பத்ம புராணம்
- ஆக்கினேய புராணம்

|list5title =  
|list5 =  
- ஸ்ரீவைஷ்ணவம் (விசிட்டாத்துவைதம்)
- (சுத்தாத்துவைதம்)
- (துவைதம்
:**பிற**  
- சாண்ட் மத்
- சுவாமிநாராயண்
- வர்க்காரி

|list6title = [[ஆச்சாரியர்|]]  
|list6 =  
- சைதன்யர்
- ஜெயதீர்த்தர்
- ஞானேஷ்வர்
- கபீர்
- மத்துவர்
- மணவாளமாமுனி
- நாமதேவர்
- நம்மாழ்வார் (ஆழ்வார்)
- நாதமுனிகள்
- பிள்ளை லோகாசாரியார்
- புரந்தரதாசர்
- இராமாநந்தர்
- இராமானுசர்
- ரவிதாசர்
- இராமதாசர்
- சுவாமி நாராயண்
- துக்காராம்
- துளசிதாசர்
- வல்லபாச்சார்யா
- வேதாந்த தேசிகர்
- வித்தியாபதி
- வியாசதீர்த்தர்
- ஆளவந்தார்

|list7title =  
|list7 =  
- பாகவதர்
- வைகானசம்
- பாஞ்சராத்திரம்
- ஸ்ரீவைஷ்ணவம்
- வர்க்காரி
- ஹரிதாச பக்தி இயக்கம்
- கௌடிய வைணவம்
  - அகில உலக கிருஷ்ண பக்திக் கழகம்
- சுவாமிநாராயண் சம்பிரதாயம்

|name = வைணவம்  
}}<noinclude>  

</noinclude>
# திருவிருத்தம் (திருநாவுக்கரசர்)

திருநாவுகரசர் பாடிய தேவாரப் பாடல்களில் நான்காம் திருமுறையில் சரக்கறை என்னும் ஊரில் அமைந்துள்ள சிவபெருமான்மீது பாடிய பாடல்கள் சரக்கறைத் திருவிருத்தம் என்னும் பெயரைத் தாங்கியுள்ளன. யாப்பு நெறியில் கட்டளைக் கலித்துறை எனக் குறிப்பிடப்படும் பாடல்கள் இறைவனைப் பற்றியதாக அமையும்போது திருவிருத்தம் எனச் சிறப்பிக்கப்படுகின்றன.  

திருநாவுக்கரசர் பாடிய திருவிருத்தம் - எடுத்துக்காட்டு  

திருவிருத்தக் கட்டளைக்கலித்துறை இலக்கண நோக்கில் சீர் பிரிப்பு  
:விடையும் விடைப்பெரும் பாகாவென் விண்ணப்பம் வெம்மழுவாட்  
:படையும் படையாய் நிரைத்தபல் பூதமும் பாய்புலித்தோல்  
:உடையு முடைதலை மாலையும் மாலைப் பிறையொதுங்குஞ்  
:சடையு மிருக்குஞ் சரக்கறை யோவென் றனிநெஞ்சமே.  

மேலே உள்ள பாடல் பொருள் உணரும் வகையில் பிரிக்கப்பட்டுள்ளது  
:விடையும் விடைப் பெரும்பாகா என் விண்ணப்பம்; வெம் மழு ஆட்  
:படையும் படையாய் நிரைத்த பல் பூதமும் பாய் புலித் தோல்  
:உடையும் உடைதலை மாலையும் மாலைப்பிறை ஒதுங்கும்  
:சடையும் இருக்கும் சரக்கறையோ என் தனி நெஞ்சமே.  
## வெளி இணைப்பு
- சரக்கறை - திருவிருத்தம்

## அடிக்குறிப்பு
# திரு ஆரூர்ப் புராணம்

**திரு ஆரூர் புராணம்** (திருவாரூர் புராணம்) தமிழில் 16 ஆம் நூற்றாண்டில் தோன்றிய நூல்களில் ஒன்று. இதன் ஆசிரியர் சம்பந்த முனிவர். இவர் நிரம்ப அழகிய தேசிகரின் மாணாக்கர். இவர் இந்த நூலை அரங்கேற்றிய காலம் கி. பி. 1592. இது பாயிரம் உட்பட 111 சருக்கங்களாகப் பகுக்கப்பட்டுள்ளது. 2929 பாடல்களைக் கொண்டது. பல்வேறு தெய்வங்களுக்கு வணக்கம் சொல்லும் பாயிரப் பாடல்கள் மட்டுமே 35 உள்ளன. நூல் விருத்தப் பாடல்களால் ஆனது.  

நூலின் வரும் பாடல்களுக்கு இடையேயும் இவர் இறைவனைப் போற்றும் தோத்திரப் பாடல்கள் பலவற்றைச் சேர்த்துள்ளார். அவற்றுள் ஒன்று எடுத்துக்காட்டு; பாடல்கள் பொருள் நோக்கில் சொற்பிரிப்பு செய்யப்பட்டுள்ளன.  
:தெய்வப் பொருளே திருவாழ் நீழல்  
:மெய் வைத்த அறம் பொருள் வேதியனே  
:மை வைத்து ஒளிரும் மாணிக்கத்தானே  
:சைவச் சுடரே சரணம் சரணம்  

கோக்குணச் சருக்கத்தில் சிவ பூசையைச் சிறப்பிக்கும் பாடல்  
:ஈசனை பூசை செய்யில் இறந்திடாப் பவம் ஒன்று இல்லை  
:ஈசனை பூசை செய்யில் எந்திடாப் பதம் ஒன்று இல்லை  
:ஈசனை பூசை செய்யில் எய்திடாச் சித்தி இல்லை  
:ஈசனை பூசை செய்யார் எய்திடா நிரயம் இல்லை.  
## அடிக்குறிப்பு
# ரெக்ஸ் (இயந்திர மனிதன்)

**ரெக்ஸ்** (Rex)என்பது செயற்கை உடலுறுப்பு அமைப்பியல், மரபு வழிப்பண்பியல் இரண்டையும் இணைத்து உருவாக்கிய மனிதனுமல்லாத மனித இயந்திரமுமல்லாத சைபர்க் (Cyberg) எனும் வகையைச் சேர்ந்த ஒரு மனித இயந்திரம் ஆகும். இலண்டனிலுள்ள சமூக உளவியலாளர் மருத்துவர் பெர்டாய்ட் மேயர், ரிச்சர்டு வாக்கர், மேத்யூ காடென் ஆகியோர் கூட்டு முயற்சியால் புறச்சட்டக அமைப்பில் 6 அடி உயரமுள்ள இவ்வியந்திர மனிதனை உருவாக்கியுள்ளனர். மின்கலத்தில் இயங்கும் இதயம், மனிதனின் சாதாரண இயக்க அளவில் ஒரு டிகிரி குறைவான அசைவைக் கொண்ட கைகள், கண்கள், காதுகள், நெகிழியாலான குருதி, எடையைத் தாங்கும் வகையில் கால்கள், உணவுக்குழல், மண்ணீரல், கணையம், சிறுநீரகம் என ஒவ்வொன்றும் உலகிலுள்ள பல்வேறு பல்கலைக் கழகங்களால் உருவாக்கப்பட்டுள்ளன. மருத்துவர் பெர்ட்ராய்ட் மேயரின் முக வடிவமைப்பைக் கொண்டு இதன் முகம் வடிவமைக்கப்பட்டுள்ளது. இதை உருவாக்க 10 இலட்சம் அமெரிக்க டாலர்கள் செலவிடப்பட்டது. இது தற்போது இலண்டன் அறிவியல் அருங்காட்சியகத்தில் பார்வைக்கு வைக்கப்பட்டுள்ளது.  

ந. சு. சிதம்பரம், *ரெக்ஸ் - புறச்சட்டக இயந்திர மனிதன்* -அறிவியல் ஒளி. மே 2013 இதழ். பக். 28,29 இல் வெளியான கட்டுரை.
# திரு ஆனைக்கா உலா

**திரு ஆனைக்கா உலா** (திருவானைக்கா உலா) என்னும் நூல் 15 ஆம் நூற்றாண்டில் வாழ்ந்த காளமேகப் புலவரால் பாடப்பட்ட நூல்களில் ஒன்று. வெண்ணாவல் மரத்தடியில் எழுந்தருளியுள்ள சிவபெருமான் உலா வருவதாகப் பாடும் பாடல் இது. இதில் 461 கண்ணிகளும் 2 வெண்பாக்களும் உள்ளன.  

இத்தலத்தில் வழிபட்டுப் பேறு பெற்றதை ஆசிரியர் காளமேகப் புலவர் தலச்சிறப்பு கூறும் பகுதியில் குறிப்பிடுகிறார்.  
##### பருவ விளையாட்டுகள்
மகளிர் விளையாட்டுகள் சிலவற்றை இந்த நூல் பருவமங்கையரைக் கூறும் பகுதியில் தெரிவிக்கிறது. இமனால் இந்த விளையாட்டு இந்தப் பருவத்தில் நிகழும் என்பதை உணரமுடிகிறது.  
| விளையாட்டு | விளையாடும் பருவம் |  |
| --- | --- | --- |
| சிற்றில் இழைத்தல் | பேதைப் பருவம் |  |
| பாவை புனைதல் | பேதை, பெதும்பை பருவங்கள் |  |
| கழங்கு ஆடல் | பெதும்பைப் பருவம் |  |
| பந்து ஆடல் | மங்கைப் பருவம் |  |
| யாழ் மீட்டுதல் | மடந்தைப் பருவம் |  |
| அம்மானை ஆடுதல் | அரிவைப் பருவம் |  |
| பொழில் விளையாட்டு | பேரிளம்பெண் பருவம் | } |

##### கழங்காட்டம்
கழங்கு ஒண்ணாங்கல் விளையாட்டில் மகளிர் ஒன்று, இரண்டு என ஏழு வரை எண்ணிக்கொண்டே கழற்சிக் காய்களை மேலே தூக்கிப் போட்டுப் பிடிப்பர். இந்த நூல் அதனை உணர்த்தும் வகையில் கழங்காட்டப் பாடலில் இறைவன் புகழை எண்ணிக்கை காட்டிப் பாடுகிறது.  
1. கயிலை வெற்பெடுத்த வீரன் உடல் சரிய ஊன்றிய தாள் ஒன்று
1. ஆனைக்காவில் உறை ஓங்கார மூர்த்தி உரு இரண்டு
1. கோலம் மூன்று ஆக்கி முடிக்கும் திருக்கருமம் மூன்று
1. எம்மை ஏழு பிறப்பில் விழாமல் காத்தெடுக்கும் கரம் நான்கு
1. மால் பார் காக்கத் தந்த பைடை ஐந்து
1. சேவடி சேரத் தவம் செய் பண்பினார் வெல்லும் பகை ஆறு
1. விடங்கர் என இருந்த இடங்கள் ஏழு

அழகுக்கு ஆரும் ஒவ்வாதான், அனைத்துலகை ஆள்வான், என்னானைக் கன்று, செழுநீர்த்திரன், தேவர்குலக் கொழுந்து, பின்னிரக்கம் செய்வான் முதலான தொடர்களால் இவர் சிவபெருமானை இந்த நூலில் போற்றி மகிழ்கிறார்.  

திருக்கயிலாய ஞான உலா, ஆளுடைய பிள்ளையார் திருவுலா மாலை, சோழர் மூவர் உலா, தில்லை உலா, இரட்டையர் பாடிய தில்லை தெய்விக உலா ஆகிய உலா நூல்கள் இந்த நூலுக்கு முன்னோடி நூல்கள்.  
## அடிக்குறிப்பு
# அன்பின்நகரம்



**அன்பின்நகரம்** (*Anbinnagaram*) என்பது தூத்துக்குடி மாவட்டம், சாத்தான்குளம் வட்டத்துக்கு உட்பட்ட ஒரு சிறிய கிராமப் பகுதியாகும். போதகர். சி. டி. இ. ரேனியஸ் அவர்களால் உருவாக்கப்பட்டது. இந்த ஊரில் நான்கு தெருக்கள் மட்டுமே இருக்கின்றன. இது முதலூர் ஊராட்சியால் நிருவகிக்கப்படுகிறது.  

## அமைவிடம்
இந்த ஊரானது மாவட்ட தலைநகரான தூத்துக்குடிக்குத் தெற்கே 55 கிலோமீட்டர் தொலைவிலும், சாத்தான்குளத்தில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 671 கிலோமீட்டர் தொலைவிலும் உள்ளது.  

## மக்கள்
இந்த ஊரில் வசிப்பவர்கள் அனைவரும் கிறித்தவ சமயத்தைச் சார்ந்தவர்கள். விவசாயத்தை முக்கியத் தொழிலாகக் கொண்ட இந்த ஊரின் கிழக்குப் பகுதியில் கருமேனி ஆற்று ஓடை உள்ளது. இந்த ஓடையில் மழைக்காலங்களில் மட்டுமே நீர் ஓடுகிறது.  

## ஆலய விழாக்கள்
இவ்வூரின் ஆலய பிரதிஷ்டை பண்டிகை பெரிய வாரத்திலும், கோபுர பிரதிஷ்டை பண்டிகை மே மாத முதல் வாரத்திலும் நடைபெறும்.
# திரு ஆனைக்காப் புராணம்

**திரு ஆனைக்காப் புராணம்** (திருவானைக்காப் புராணம்) 16 ஆம் நூற்றாண்டில் வாழ்ந்த கமலை ஞானப்பிரகாசர் இயற்றிய இரண்டு புராணங்களில் ஒன்று. மற்றொன்று திருமழப்பாடிப் புராணம். இந்த இரண்டு புராணங்களில் மழபாடிப் புராணம் அச்சாகியுள்ளது. ஆனைக்காப் புராணம் அச்சாகவில்லை.  

திருவான்மியார் டாக்டர் சாமிநாதையர் நூலகத்தில் **தந்திவனப் புராணம்** என்னும் பெயரில் சுவடியாக உள்ளது.  

திருவானைக்காப் புராணம் 571 பாடல்களைக் கொண்டது. இவை 14 சருக்கங்களாய் அமைந்துள்ளன. மழுவை என்னும் மழபாடிப் புராணம் பாடும்படித் தூண்டிய உலகநாத முனிவரே ஊக்கம் தந்து இதனையும் பாடும்படி செய்தார். இதனை இப் புராணத்தின் இறுதிப் பாடல் குறிப்பிடுகிறது.  
:அறம் தரு காலை வாழி, அகிலாண்ட அம்மை வாழி  
:நிறைந்திடும் அனைத்தும் கொற்றம் நிலமிசை வாழ்க, பாசம்  
:துறந்திடும் உலகநாதன் தொலைவு இல் மெய்ப்புகழே வாழி  
:திறந்திடு செம்பு நாதன் திருவடி வாழி வாழி.  
இதனை இந்நூலின் பாடல் பாங்கிற்கும் ஓர் எடுத்துக்காட்டாக வைத்துக்கொள்ளலாம்.  
## அடிக்குறிப்பு
# திருவுந்தியார்

உந்தி பறத்தல் மகளிர் விளையாட்டுகளில் ஒன்று. இரண்டு சிறுமியர் உந்திக்கொண்டு சுழன்று பறப்பர். பாடிக்கொண்டே பறப்பர். ஒருவர் பாடல் வினாவாக இருக்கும். மற்றொருவர் பாடல் விடையாக அமையும்.  

மூச்சை மூலாதாரத்திலிருந்து உந்தி எழுப்பிச் சுழுமுனை வழியே துரியநிலைக்குப் பறத்தலாகிய 'உந்தி பறத்தல்' பற்றிச் சித்தாந்தத் திருவுந்தியார் நூல் குறிப்பிடுகிறது.  
- திருவுந்தியார் (திருவியலூர் உய்யவந்ததேவ நாயனார்) - சைவ சித்தாந்த நூல்
- திருவுந்தியார் (மாணிக்க வாசகர்) - சைவத் திருமுறை - பகுதி
# மாண்புயர் (பாடல்)



**மாண்புயர் கீதம்** அல்லது **மாண்புயர் பாடல்** என்பது **மாண்புயர் இவ்வருட் சாதனத்தை** எனத்துவங்கும் **பாடுவாய் என் நாவே** என்னும் பாடலின் கடைசி இரு பத்திகளாகும். இது தாமஸ் அக்குவைனசால் நடுக் காலத்தில் இலத்தீனில் எழுதப்பட்ட பாடலாகும். கத்தோலிக்க திருச்சபையில் நற்கருணை ஆசீரின் முன் இது படப்படுவது வழக்கம். இது பாடலாகப்பாட இயலாத இடத்தில் இறைவேண்டலாக செபிக்கப்பட அனுமத்தி உண்டு.  

## பாடல்

| : Tantum ergo Sacramentum
: Veneremur cernui:
: Et antiquum documentum
: Novo cedat ritui:
: Praestet fides supplementum
: Sensuum defectui.

: Genitori, Genitoque
: Laus et jubilatio,
: Salus, honor, virtus quoque
: Sit et benedictio:
: Procedenti ab utroque
: Compar sit laudatio.
: Amen.

**V.** Panem de caelis praestitisti eis (in Paschaltide, 'Alleluia' is added).

**R.** Omne delectamentum in se habentem (in Paschaltide, 'Alleluia' is added).

**Oremus:** Deus, qui nobis sub sacramento mirabili, passionis tuae memoriam reliquisti: tribue, quaesumus, ita nos corporis et sanguinis tui sacra mysteria venerari, ut redemptionis tuae fructum in nobis iugiter sentiamus. Qui vivis et regnas in saecula saeculorum.

**R.** Amen. | : மாண்புயர் இவ்வருட் சாதனத்தை
: தாழ்ந்து பணிந்து ஆராதிப்போம்
: பழைய நியம முறைகள் அனைத்தும்
: இனி மறைந்து முடிவு பெறுக
: புதிய நியம முறைகள் வருக
: புலன்களாலே மனிதன் இதனை
: அறிய இயலாக் குறைகள் நீக்க
: விசுவாசத்தின் உதவி பெறுக

: பிதா அவர்க்கும் சுதன் இவர்க்கும்
: புகழ்ச்சியோடு வெற்றியார்க்கும்
: மீட்பின் பெருமை மகிமையோடு
: வலிமை வாழ்த்து யாவும் ஆக
: இருவரிடமாய் வருகின்றவராம்
: புனித ஆவியானவர்க்கும்
: அளவில்லாத சம புகழ்ச்சி
: என்றுமே உண்டாகுக -ஆமென்.

**குரு:** வானின்று அவர்களுக்கு அப்பம் அளித்தீரே! (பாஸ்கா காலத்தில் அல்லேலூயா சேர்க்கப்படும்)

**அனைவரும்:** இனிமை யாவும் தன்னகத்தே கொண்ட அப்பமிதுவே. (பாஸ்கா காலத்தில் அல்லேலூயா சேர்க்கப்படும்)

**ஜெபிப்போமாக:** இறைவா, இந்த வியப்புக்குறிய திருவருட்சாதனத்திலே, உம்முடைய திருப்பாடுகளின் நினைவை எங்களுக்கு விட்டுச்சென்றீர். உமது திருவுடல், திருஇரத்தம் இவற்றின் மறைபொருளை வணங்கும் நாங்கள், உம்முடைய மீட்பின் பலனை இடைவிடாமல் அனுபவிக்க அருள் புரியும். தந்தையாகிய இறைவனோடு தூய ஆவியின் ஒன்றிப்பில் என்றென்றும் வாழ்ந்து ஆட்சிசெய்யும் உம்மை மன்றாடுகிறோம்.

**அனைவரும்:** ஆமென் | } |
| --- | --- | --- |
# பீபி நாச்சியார்

**பீபி நாச்சியார்** என்பவர் மேல்கோட்டை செல்வநாராயணர் கோயில் உற்வசர் செல்வ நாராயணர் மேல் அன்பு கொண்ட இசுலாமிய பக்தையாவார்.  

மேலக்கோட்டையில் தங்கியிருந்த இராமானுசர் கனவில் வந்த திருமால், தமது உற்சவர் சிலை இசுலாமிய அரசனால் கொள்ளையடிக்கப்பட்டு, தில்லியில் இருப்பதாகத் தெரிவித்தார். அதனை மீட்க இராமானுசர் தில்லி சென்று, இளவரசியின் அரண்மனையிலிருந்த விக்ரகத்தினை மீட்டுக் கொண்டுவந்தார். செல்வ நாராயணரை பிரிந்திருக்க இயலாமல் மொகலாய இளவரசியும் இராமானுசரை பின் தொடர்ந்தார். இசுலாமியப் பெண் என்பதால் கோவிலினுள் அனுமதி மறுத்தவர்கள், இராமானுசரின் வேண்டுகோளை ஏற்று அனுமதித்தனர். கோவிலுள் நுழைந்த இசுலாமிய இளவரசி திருமாலுடன் இணைந்ததாக நம்பப்படுகிறது.  

## ஆதாரம்
# திருவுந்தியார் (மாணிக்கவாசகர்)

மாணிக்க வாசகர் பாடிய திருவாசகம் நூலில் திருவுந்தியார் என்னும் தலைப்பில் 20 பாடல்கள் உள்ளன. யாப்பிலக்கண வகையில் இந்தப் பாடல்களைக் கலித்தாழிசை என்பர். இந்தப் பாடல்கள் தில்லையில் பாடப்பட்டவை.  
பாடல் - எடுத்துக்காட்டு  
:வளைந்தது வில்லு விளைந்தது பூசல்  
:உளைந்தன முப்புரம் உந்தீபற  
:ஒருங்குடன் வெந்தவா றுந்தீபற.  
விளக்கம்  
:(மேருமலை) சிவபெருமானின் வில்லாக வளைந்தது. அதனால் பூசல்போர் மூண்டது. அதனால் முப்புரம் என்னும் மூன்று கோட்டைகள் அழிந்தன - என்று சொல்லிக்கொண்டு உந்தீ பற - என்கிறாள் ஒருத்தி.  
: மூன்று கோட்டைகளும் ஒரே நேரத்தில் பற்றி எரிந்தன - என்று சொல்லிக்கொண்டு உந்தீ பற - என்கிறாள் மற்றொருத்தி.  
## அடிக்குறிப்பு
# பாடுவாய் என் நாவே

கிறிஸ்துவின் திருவுடல், திருஇரத்தம் பெருவிழா பவணி]]  
**பாடுவாய் என் நாவே** என்பது கத்தோலிக்க திருச்சபையில் *கிறிஸ்துவின் திருவுடல், திருஇரத்தம் பெருவிழாவின்* போது நற்கருணையின் புகழினைக் குறித்துப் பாடப்படும் பாடல் ஆகும். இது மிகவும் குறிப்பாக பெரிய வியாழனின் *நற்கருணை இடமாற்ற பவனியின்* போது பாடப்படும். இப்பாடலின் கடைசி இரு பத்திகள் நற்கருணை ஆசீரின் முன் மாண்புயர் கீதம் என்னும் பெயரில் படப்படுவது வழக்கம். இது புனித தாமசு அக்குவைனசுவினால் இயற்றப்பட்டதாகும்.  

இப்பாடல் கத்தோலிக்க திருச்சபைக்கு நற்கருணையின் *உட்கருபொருள் மாற்றத்தில்* (transubstantiation) உள்ள நம்பிக்கையை எடுத்தியம்புகின்றது.  

## பாடல்

| :Pange, lingua, gloriosi
:Corporis mysterium,
:Sanguinisque pretiosi,
:quem in mundi pretium
:fructus ventris generosi
:Rex effudit Gentium.

:Nobis datus, nobis natus
:ex intacta Virgine,
:et in mundo conversatus,
:sparso verbi semine,
:sui moras incolatus
:miro clausit ordine.

:In supremae nocte coenae
:recumbens cum fratribus
:observata lege plene
:cibis in legalibus,
:cibum turbae duodenae
:se dat suis manibus.

:Verbum caro, panem verum
:verbo carnem efficit:
:fitque sanguis Christi merum,
:et si sensus deficit,
:ad firmandum cor sincerum
:sola fides sufficit.

:Tantum ergo Sacramentum
:veneremur cernui:
:et antiquum documentum
:novo cedat ritui:
:praestet fides supplementum
:sensuum defectui.

:Genitori, Genitoque
:laus et jubilatio,
:salus, honor, virtus quoque
:sit et benedictio:
:Procedenti ab utroque
:compar sit laudatio.

:Amen. Alleluja. | : பாடுவாய் என் நாவே மாண்பு
::மிக்க உடலின் இரகசியத்தை
: பாரின் அரசர் சீருயர்ந்த
::வயிற்றுதித்த கனியவர் தாம்
: பூதலத்தை மீட்கச் சிந்தும்
::விலைமதிப்பில்லாதுயர்ந்த
: தேவ இரத்த இரகசியத்தை
::எந்தன் நாவே பாடுவாயே

: அவர் நமக்காய் அளிக்கப்படவே
::மாசில்லாத கன்னி நின்று
: நமக் கென்றே பிறக்கலானார்
::அவனி மீதில் அவர் வதிந்து
: அரிய தேவ வார்த்தை யான
::வித்து அதனை விதைத்த பின்னர்
: உலக வாழ்வின் நாளை மிகவே
::வியக்கும் முறையில் முடிக்கலானார்

: இறுதி உணவை அருந்த இரவில்
::சகோதரர்கள் யாவரோடும்
: அவரமர்ந்து நியமனத்தின்
::உணவை உண்டு நியமனங்கள்
: அனைத்தும் நிறைவு பெற்ற பின்னர்
::பன்னிரண்டு சீடருக்கு
: தம்மைத் தாமே திவ்விய உணவாய்
::தம் கையாலே அருளினாரே

: ஊன் உருவான வார்த்தையானவர்
::வார்த்தையாலே உண்மை அப்பம்
: அதனைச் சரீரம் ஆக்கினாரே
::இரசமும் கிறிஸ்து இரத்தமாகும்
: மாற்றம் இது நம் மனித அறிவை
::முற்றிலும் கடந்த தெனினும்
: நேர்மையுள்ளம் உறுதி கொள்ள
::மெய்விசுவாசம் ஒன்றே போதும்

: மாண்புயர் இவ்வருட் சாதனத்தை
:: தாழ்ந்து பணிந்து ஆராதிப்போம்
: பழைய நியம முறைகள் அனைத்தும்
:: இனி மறைந்து முடிவு பெறுக
: புதிய நியம முறைகள் வருக
:: புலன்களாலே மனிதன் இதனை
: அறிய இயலாக் குறைகள் நீக்க
:: விசுவாசத்தின் உதவி பெறுக

: பிதா அவர்க்கும் சுதன் இவர்க்கும்
:: புகழ்ச்சியோடு வெற்றியார்க்கும்
: மீட்பின் பெருமை மகிமையோடு
:: வலிமை வாழ்த்து யாவும் ஆக
: இருவரிடமாய் வருகின்றவராம்
:: தூய ஆவியானவர்க்கும்
: அளவில்லாத சம புகழ்ச்சி
:: என்றுமே உண்டாகுக
: ஆமென். அல்லேலூயா. | } |
| --- | --- | --- |

## இசை
இப்பாடலுக்கு யோகான் செபாஸ்தியன் பாக், வொல்ஃப்கேங்க் அமதியுஸ் மோட்ஸார்ட், பிராண்ஸ் சூபேர்ட் முதலிய பலர் இசையமைத்துள்ளனர்.
# அரை மதிப்புத் தடிமன்

**அரை மதிப்புத் தடிமன்** (*Half value layer* அல்லது *half-value thickness*) என்பது அயனியாக்கும் பண்புடைய எக்சு மற்றும் காமாக் கதிர்கள் ஓர் ஊடகத்தின் வழியாகச் சென்று வெளிப்படும் போது, கதிர்களின் ஆரம்பச் செறிவினைப் பாதியாகக் குறைக்கும் ஊடகத்தின் தடிப்பு ஆகும். கதிர் மருத்துவத் துறையில் கோபால்ட் 60 கருவி, அதிக ஆற்றல் மிக்க அண்மைக்கதிர் (Brachytherapy unit) கருவி, நேர்கோட்டு வேகவளர்த்திக் கருவிகள் (Clinac, Linac) முதலிய கருவிகளின் அமைவிடம் போதிய பாதுகாப்பாக இருக்க வேண்டிய சுவர்கனம் கணக்கிட, இந்த அரை மதிப்புத் தடிமன் பயன்படுகிறது. அண்மைக் கதிர் மருத்துவத்துறையில் கதிர் மூலங்கள் இருக்கும் கலங்களின் காப்பான தடிமனளவு காணவும் இது உதவுகிறது.  

எந்த தடிமனளவு செறிவினை பத்தில் ஒரு பங்காக குறைக்கிறதோ அந்த தடிமனளவு, *பத்தில் ஒன்றாகக் குறைக்கும் தடிமனளவு* (tenth value layer) எனப்படும்.
# திருப்பரமபதம்


**திருப்பரமபதம்** அல்லது **வைகுண்டம்** (; ) என்பது 108 வைணவத் திருத்தலங்களில் ஒன்றாகும். வைணவ அடியவர்கள் கடைசி நிலையாகிய வீடுபேறு அல்லது மோட்சம் அல்லது முக்தி என்ற நிலை எய்தி செல்லும் இடமாகும். 8 ஆழ்வார்களால் 36 பாசுரங்களில் பாடல் பெற்ற தலமாகும். வைணவ அடியார்கட்கு, இறைவனன்றி தமக்குப் புகலிடம் யாதுமில்லை என்றெண்ணி அடியவர்கட்கு மோட்சத்தை நல்கும் இந்தப் பரமபதமே வைணவர்களின் கடைசி இலக்காகும். இதனை *திருநாடு* என ஆழ்வார் பாசுரங்களில் குறிக்கின்றனர். திருநாட்டைப் பற்றிப் புராணங்களாலும் ஆழ்வார் பாசுரங்களாலும் உணரலாம். இராமானுஜர் இயற்றிய வேதாந்த சங்கிரஹம் என்னும் நூல் திருநாட்டைப் பற்றித் தெளிவாகவும், நேரில் பார்ப்பது போலவும் விளக்கிப் பேசுகிறது. இராமானுஜர் இயற்றிய கத்யத்ரயத்தில் ஒன்றான வைகுண்டகத்யத்தில் பரமபத வர்ணனை சிறப்பாகக் கூறப்பட்டுள்ளது. இராமானுஜரின் வரலாற்றைப் பேசும் “ப்ரபந்நாம்ருத தர்ப்பணம்” என்னும் நூலில் பரமபதம் விளக்கப்பட்டுள்ளது.  

## இறைவன், இறைவி
வீற்றிருந்த திருக்கோலத்தில் இறைவன் பரமபதநாதன், வைகுண்டபதி என்று அழைக்கப்படுகிறான். இறைவி பெரியபிராட்டியார். தீர்த்தம் விரஜா நதி, அயிரமத புஷ்கரிணி.  

## சிறப்புகள்

வைணவ சித்தாந்தங்களின் படி இங்கு செல்லும் ஜீவாத்மாக்கள் நித்யசூரிகள் ஆகின்றன. அதாவது எப்போதும் அழிவற்ற சக்தியைப் பெறுகின்றன. இங்கு இறைவனைப் போலவே வடிவம் அவர்கட்கும் உண்டாகிறது. ஆயினும் இறைவனோடு இரண்டறக் கலக்காமல் உடனிருந்து தொண்டு செய்து கொண்டு எப்போதும் பல்லாண்டிசைத்துக் கொண்டிருப்பர். நித்ய சூரியாகி இங்கு சென்றுவிட்டால் படைப்புகளும், பிரபஞ்சங்களும் என்னவென்று தெளிவாகத் தெரிவதால் இதற்கு தெளிவிசும்புத் திருநாடு என்று பெயர்.இதற்குமேல் அறிவதற்கு ஒன்றுமில்லையாதலால் இதற்கு எல்லைநிலம் என்பது பொருள். இங்கு அடையும் இன்பத்திற்கும் நலத்திற்கும் முடிவே இல்லாததால் நலமந்தமில்லதோர் நாடு என்பதும் இதற்குப் பெயர். இங்கு கிடைக்கும் இன்பம் “அந்தமில் பேரின்பம்” என்று நம்மாழ்வார் பாடுகிறார். வாசுதேவன் வைகும்படியான (வாழும்படியான) இருப்பிடமாதலால் வைகுண்டம் என்றும் பெயருண்டு.  

## மேற்கோள்
# வலைவாசல்:சைவம்/தகவல்கள்/3

- ஏழு பிரளயங்களில் பெரும் பிரளயமான மகாபிரளயத்தின் பொழுது சிவபெருமான் ஊழித்தாண்டவம் ஆடு அனைவருக்கும் கட்டாய மோட்சம் அளித்து தனக்குள் ஒடுக்குகிறார்.
- சிவபெருமான் நாரத முனிவருக்கும், சுக்ரமுனிவர்களுக்கும் இசையைப் பற்றி கற்பித்த உருவம் வீணா தட்சிணாமூர்த்தி என்று அழைக்கப்படுகிறது.
- அகச்சந்தான குரவர்கள் என திருநந்திதேவர், சனற்குமாரர், சத்தியஞான தரிசினிகள், பரஞ்சோதியார் ஆகிய நால்வரும் அழைக்கப்படுகிறார்கள்.
- திருமால் மற்றும் பிரம்ம தேவருக்கு சிவபெருமான் ஜோதி ரூபமாக காட்சியளித்தை நினைவு கூறும் விதமாக கார்த்திகை தீபம் கொண்டாடப்படுகிறது.
- தேவாரம், திருவாசகம், திருசைப்பா, திருப்பல்லாண்டு, திருப்புராணம் ஆகிய ஐந்து நூல்களும் பஞ்சபுராணம் என்று அழைக்கப்பெறுகிறது.
- தேவார வைப்புத் தலங்கள் என்பவை தேவாரத்தில் தனிப்பாடல்களாகப் பாடப்பெறாமல், வேற்றூர் பதிகத்தின் இடையிலும், பொது பதிகத்தின் இடையிலும் குறிப்பிடப்படும் தலங்களாகும்.

| <div>**...முன்மொழிய**</div> | } |
| --- | --- |

<noinclude>  

</noinclude>
# வலைவாசல்:சைவம்/தகவல்கள்/4



- இந்து மதத்தின் பிற தெய்வங்களில் பல்வேறு லோகங்களில் வசிக்கும் பொழுதும் சிவபெருமான் கையிலையில் வசிப்பதால் பூலோக கடவுள் எனவும் கைலாசநாதன், கையிலாசன் என்று அழைக்கப்படுகிறார்.
- சிவபெருமான் இருபத்து எட்டு அவதாரங்களை எடுத்ததாக மகாபுராணங்களில் ஒன்றான கூர்ம புராணம் கூறுகிறது.
- ஷிலாதர் என்பவர் சிவதவத்தினால் சிவபெருமானை மகிழ்வித்து நந்தி தேவரை மகனாக பெற்றார்.
- கார்த்திகை மாதம் பூரணை நாளில் உமாமகேசுவர விரதம் கடைபிடிக்கப்படுகிறது.
- இராசராசன் ஆட்சி காலத்தில் நம்பியாண்டார் நம்பி என்பவரால் தொகுக்கப்பட்டவையே சைவத் திருமுறைகள் ஆகும்.
- சோழர் நாட்டில் தேவாரம் பாடல் பெற்ற சிவாலயங்கள் காவிரி வடகரை சிவாலயங்கள், காவிரி தென்கரை சிவாலயங்கள் என்று பிரிக்கப்பட்டுள்ளன.

| <div>**...முன்மொழிய**</div> | } |
| --- | --- |

<noinclude>  

</noinclude>
# வலைவாசல்:சைவம்/தகவல்கள்/5

- சிவபெருமான் ஆனந்த தாண்டவம் முதல் ஊழித் தாண்டவம் வரை நூற்றியெட்டு சிவதாண்டவங்களை ஆடுகிறார்.
- வக்கிரம், சாந்தம், வசீகரம், ஆனந்தம், கருணை முதலிய ஐந்து குணங்களுக்கு உரிய மூர்த்திகள் பஞ்சகுண சிவமூர்த்திகள் என்று அழைக்கப்படுகின்றனர்.
- திருமால் தனது ராம அவதாரத்தில் சிறந்த சிவபக்தனாக வாழ்ந்தார்.
- மகா சிவராத்திரி, யோகசிவராத்திரி, நித்திய சிவராத்திரி, பட்ஷிய சிவராத்திரி, மாத சிவராத்திரி என ஐந்து வகையான சிவராத்திரிகள் உள்ளன.
- காசி தலம் பற்றி பல்வேறு வகையான பாடல்களைக் கொண்டது காசிக் கலம்பகம் ஆகும்.
- உளியால் செதுக்கப்படாத மூலவரை உடைய ஏழு சிவதலங்கள் சப்த விடங்க தலங்களாகும்.

| <div>**...முன்மொழிய**</div> | } |
| --- | --- |

<noinclude>  

</noinclude>
# துவாமோட்டு மொழி



**துவாமோட்டு மொழி** அல்லது **பாவுமோட்டு மொழி** என்பது ஒரு தகிட்டிய மொழி ஆகும். துவாமோட்டுத் தீவுகளில் வாழும் 6700 பேரும், தாகிட்டியில் வாழும் மேலும் 2000 பேரும் இம்மொழியைப் பேசுகின்றனர். இதற்கு, பராத்தா, வகித்து, மராகா, ஃபகாத்தாவு, தப்புகோவே, நப்புக்கா, மிகிரோ ஆகிய மொழியியல் பகுதிகளில் வழங்கும் ஏழு கிளைமொழிகள் உள்ளன. இம்மொழி, ஆசுத்திரோனீசிய மொழிக் குடும்பத்தைச் சேர்ந்த பொலினீசிய மொழிப் பிரிவைச் சேர்ந்தது. இது, அவாய் மொழி, மாவோரி மொழி, குக் தீவு மாவோரி, ஈசுட்டர் தீவுகளில் பேசப்படும் ராப்பா நூயி மொழி ஆகியவற்றை உள்ளடக்கிய கிழக்குப் பொலினீசிய மொழிகளுடன் நெருங்கிய தொடர்புள்ளது.
# திருவாலவாயுடையார்

**திருவாலவாயுடையார்** என்பவர் பதினோராம் திருமுறையின் முதற்பாடல் சீட்டுக்கவி என்னும் பிரபந்தை எழுதியவராவார். இவரை மதுரை மீனாட்சியின் கணவன் சுந்தரேஸ்வராகிய சிவபெருமான் என்று சைவர்கள் நம்புகிறார்கள். ஆனால் வரலாற்றறிஞர்கள் திருவாலவாயுடையார் எனும் பெயரில் எட்டாம் நூற்றாண்டில் ஒரு புலவர் வாழ்ந்திருக்ககூடுமென நம்புகிறார்கள்.  

சீட்டுக்கவி பிரபந்தமாவது, பாணபுத்திரன் என்பவருக்கு பொருளுதவி செய்யுமாறு சேரமான் பெருமாள் நாயனாருக்கு திருவாலவாயுடையார் எழுதிய மடலாகும்.  

## ஆதாரங்கள்
# தகிட்டிய மொழிகள்

**தகிட்டிய மொழிகள்** என்பன, கிழக்குப் பொலினீசிய மொழிகளின் நடுக் கிழக்குக் கிளையைச் சேர்ந்த ஒரு மொழிக் குழுவுக்குள் அடங்கும் மொழிகளைக் குறிக்கும். ராப்பாத் தீவில் பேசப்படும் ராப்பா மொழிகளும், மார்க்கேசிய மொழிகளும் நடுக் கிழக்குக் கிளையைச் சேர்ந்த மற்ற இரண்டு மொழிக் குழுக்கள்.  

தகிட்டியமும் நியூசிலாந்து மாவோரியும், பேசுவோர் தொகையின் அடிப்படையில், இக்குழுவில் உள்ள மிகவும் முக்கியமான மொழிகள். தகிட்டியம் சொசைட்டித் தீவுகளின் முதன்மை மொழியாக இருப்பதுடன், பிரெஞ்சுப் பொலினீசியாவின் பெரும் பகுதியின் பொது மொழியாகவும் விளங்குகிறது. மாவோரி மொழி நியூசிலாந்தின் குறிப்பிடத்தக்க சிறுபான்மை மொழியாகவும், ஆங்கிலத்தோடு இன்னொரு உத்தியோக மொழியாகவும் உள்ளது.  

இக்குழுவில் உள்ள பிற மொழிகள்:  

: ஆசுத்திரல் மொழி  
: மோரியோரி மொழி  
: பென்ரின் மொழி  
: ராரோத்தொங்க மொழி  
: ரக்ககங்கா-மனிகிக்கி மொழி  
: துவாமோட்டு மொழி  

## வெளியிணைப்புகள்
- தகிட்டிய மொழிகளுக்கான எத்னோலாக் வகைப்பாடு
# திருவுந்தியார் உரை

திருவுந்தியார் என்னும் சித்தாந்த நூலுக்கு நல்லதோர் உரை எழுதப்பட்டுள்ளது. உரை எழுதியவரின் பெயர் தெரியவில்லை. உரை தெளிவாகப் பொருள் உணரும் வகையிலும், ஆங்காங்கே சில இலக்கணக் குறிப்புகளுடனும் அமைந்துள்ளது. 16 ஆம் நூற்றாண்டில் தோன்றியது.  
## உரை தரும் தெளிவுகளில் சில
- யோகப் பயிற்சியினாலே பிராணவாயுவை உள்ளடக்கித் தன்னுடைய போதத்தை இறைவனிடத்துச் செலுத்துவதே வெற்றி. அல்லாத முயற்சிகள் இழிவு.
- இரவாகிய ஆணவமும், பகலாகிய மாயையும் இல்லாத இன்ப வெளியாகிய இறைவனிடம் அறிவால் உந்தி, பற.
- உந்தி பற என்பதற்கு இவர் கூறும் பொருள் விளக்கங்கள். (1) குற்றங்களினின்றும் உந்தி பற. (2) பற என்பது ஒருமை பன்மை மயக்கம். (3) தீமைகளெல்லாம் பறந்து போம்படி நிற்பீர்.

## அடிக்குறிப்பு
# வெளிர் நீலப் புள்ளி


**வெளிர் நீலப் புள்ளி** (*Pale Blue Dot*) எனப்படுவது, 1990ம் ஆண்டு வொயேச்சர் 1 விண்கலம் மூலம் எடுக்கப்பட்ட பூமியின் பிரபல ஒளிப்படம் ஆகும். இது பூமியில் இருந்து ஆறு பில்லியன் கிலோ மீட்டர் தொலைவில் வைத்து, நமது சூரிய குடும்பத்தின் மொத்த கோள்களையும் படம் பிடிக்கும் திட்டத்தின் கீழ் எடுக்கப்பட்டது. இதுவே ஆகக் கூடிய தொலைவில் எடுக்கப்பட்ட புவியின் ஒளிப்படம் ஆகும். இதில் புவியானது எல்லையற்ற வெளியின் ஊடாக ஒரு மிகச் சிறிய புள்ளியைப்போல் (0.12 படவணு அளவில்) காணக் கிடைக்கின்றது.  

இந்தப் படத்தின் பெயரான வெளிர் நீலப் புள்ளி என்பதை, பிரபல வானியல் எழுத்தாளர் கார்ல் சேகன் தனது புத்தகமான *"வெளிர் நீலப் புள்ளி: விண்வெளியில் மனிதனின் எதிர்காலத்தைப் பற்றிய ஒரு பார்வை"* என்பதன் தலைப்பாக வைத்திருக்கின்றார்.  

## பின்னணி

வொயேகர் 1 என்பது ஐக்கிய அமெரிக்காவின் நாசா விண்வெளி ஆய்வு மையத்தினால் 1977 ஆம் ஆண்டில் சூரியக் குடும்பம் மற்றும் விண்மீன்களிடை ஊடகம் ஆகியவற்றை ஆராய்வதற்காக ஏவப்பட்ட ஓர் ஆளில்லா விண்ணாய்வி ஆகும். 722 கிலோகிராம் எடையுள்ள இந்த விண்கலம் இன்று வரை ஆண்டுகள், மாதங்களை விண்வெளியில் பூர்த்தி செய்துள்ளது. 2012 பெப்ரவரியில் இவ்விண்கலம் 120 வானியல் அலகு (1.8x1010 கிமீ) தூரத்தில் சென்று கொண்டிருந்தது. இதுவே பூமியில் இருந்து மிக அதிக தூரத்திற்குச் சென்ற மனிதனால் உருவாக்கப்பட்ட ஒரு பொருள். இது தற்போது சூரியன்சூழ் வான்மண்டலத்தின் வெளிப்புறக் கடைசி அடுக்கில் உள்ளது. சூரியக் குடும்பத்தை விட்டு வெளியேறிச் செல்லவிருக்கும் முதலாவது விண்கலமாகவும் இது இருக்கும்.  

நாசாவின் வொயேஜர் திட்டத்தின் ஒரு பகுதியாக வொயேகர் 2 என்ற சகோதர விண்கலத்துடன் சேர்ந்து வொயேஜர் 1 ஏவப்பட்டது. வொயேகர் 1 தனது சூரியக் குடும்ப ஆய்வை 1980 நவம்பர் 20 முடித்துக் கொண்டது. வியாழன் கோளை 1979 இலும், சனிக் கோளை 1980 இலும் இரு ஆய்வு செய்தது. இந்த இரண்டு பெரும் கோள்களினதும், அவற்றின் நிலாக்களினதும் முதலாவதும் விரிவானதுமான படங்களை பூமிக்கு அனுப்பிய முதலாவது விண்கலம் இதுவாகும்.  

1981ல் வொயேகர் 1 தனது ஆய்வுகளை சனிக் கோளில் முடித்துக்கொண்டு திரும்பும் வேளையில், கடைசியாக ஒரு முறை புவியின் ஒளிப்படத்தை எடுக்கும் யோசனையை கார்ல் சேகன் முன்வைத்தார். இவ்வாறு எடுக்கப்படும் புவியின் படம், அளவில் மிகவும் சிறியதாகவும், அறிவியல் நோக்கில் பயனற்றதாகவும் இருக்குமெனினும்., தொலைநோக்கில் புவியுன் அமைவு பற்றிய அண்டவியல் ஆய்வில் பயன்படக்கூடும் எனவும் அவர் வாதிட்டார். இவரது கூற்றுக்கு சில நாசா விஞ்ஞானிகள் ஆதரவு அளித்த போதிலும் சூரியனின் பின்னனியில் எடுக்கப்படும் புவிவின் ஒளிப்படும் வொயேகர் விண்கலத்தின் தகவல் தொடர்பை துண்டிக்கக் கூடும் எனவும் அச்சம் தெரிவிக்கப்படது. இறுதியில் நாசா தலைமை நிர்வாகி ரிச்சர்ட் ட்ரூலி ஒளிப்படம் எடுக்கப்பட்டதை உறுதி செய்தார்.வெளிர் நீலப் புள்ளி, குறுகிய கோணத்தில் எடுக்கப்பட்ட ஒளிப்படம் ஆகும். நாசாவின் கிழை மையமான தாரை உந்துகை ஆய்வகம் (*Jet Propulsion Laboratory*) வெளியிட்ட மற்றொரு படம், இரண்டு அகண்ற கோண ஒளிப்படங்களின் கோர்வையாக உள்ளது. இது சூரியன், வெள்ளி மற்றும் பூமியின் இருப்பை ஒரே படத்தில் காட்டுகின்றது.  

## ஒளி முனைப்பாக்கம் மற்றும் ஒளிச்சிதறளின் தாக்கம்

இந்த புகைப்படத்தில் புவியானது நீல நிற புள்ளியாக தெரிவதன் காரனம், ஒளி முனைப்பாக்கம் மற்றும் ஒளிச்சிதறல் விளைவே ஆகும். முனைப்பாக்கத்தின் தாக்கம், புவியில் இருக்கும் மேகங்களின் பரப்பு, சூரிய ஒளியை பிரதிபலிக்கும் கடல், வனம், பாலைவனம் மற்றும் பனிப்படலம் ஆகியவற்றின் பரப்பை கொண்டு மாறுபடும்.
# கித்வாய் நினைவு புற்றுநோய் நிலையம்

**கித்வாய் நினைவு புற்றுநோய் நிலையம்** (*Kidwai memorial institute of oncology*) கர்நாடக மாநிலத் தலைநகர் பெங்களூருவில் அமைந்துள்ள புற்றுநோய் மருத்துவ மற்றும் ஆராய்ச்சி நிலையமாகும். அடித்தட்டு புற்று நோயாளிகளுக்காக, மகாரட்டிர மாநில ஆளுநராக இருந்த *ரஃபி அகமத் கித்வாய்*, பற்றுநோய் மருத்துவமனை அமைக்க 20 ஏக்கர் நிலமும் ஒரு இலட்சம் ரூபாயும் வழங்கினார். இந்த மருத்துவமனை மாரிகௌடா சாலையில் உள்ளது.  

இந்நிலையம் 1973 சூன் 2 அன்று, 50 படுக்கைகளுடன் ஆரம்பிக்கப்பட்டது. 1980 இல் தன்னாட்சி பெற்றது. வட்டாரப் புற்றுநோய் மையமாக (Reginal cancer ) அதே ஆண்டு தரமுயர்த்தப்பட்டது. இந்திய மருத்துவ ஆய்வுக் கழகம் (ICMR) இதனைஆய்வு மையமாகவும் ஏற்றுள்ளது. ஏழை மக்களுக்காக தர்மசாலா மருத்துவமனை வளாகத்திலேயே உள்ளது. ஆண்டுச் செலவு சுமார் 20 கோடியாகும். பெரும் பகுதியை மைய, மாநில அரசுகள் வழங்குகின்றன.
# டாட்டா நினைவு மையம்



**டாட்டா நினைவு மையம்** (*Tata memorial Centre*) அல்லது **டாட்டா புற்றுநோய் மருத்துவமனை** 1941-ல் டாட்டா குழுமத்தினரால் மும்பை பெருநகரின் பரேல் பகுதியில் ஆரம்பிக்கப்பட்டது. இந்தியாவின் முதல் புற்றுநோய் ஆய்வு மையமாகும். அனைத்து வசதிகளையும் கொண்ட முதன்மை மருத்துவமனைகளில் ஒன்றாகவும் உள்ளது. இவர்களின் ஆய்வு புற்றுநோய் தடுப்புமுறையில் அதிக அக்கறை எடுத்துள்ளது. 1962 ஆம் ஆண்டு முதல் அணு ஆற்றல் துறையின் (DAE-Department of Atomic Energy) ஓர் உறுப்பாகவும் உள்ளது. நாடு முழுவதிலிருந்தும் வெளிநாடுகளிலிருந்தும் நோயாளிகள் வருகை தருகிறார்கள். படிப்பு, ஆய்வு, மருத்துவம் எல்லாம் ஒரே நிலையத்தில் நடைபெறுகிறது.
# திருவொற்றியூர்ப் புராணம்

திரு ஒற்றியூர்ப் புராணம் (திருவொற்றியூர்ப் புராணம்) என்னும் நூல் 16 ஆம் நூற்றாண்டில் திருவொற்றியூரில் வாழ்ந்த ஞானப்பிரகாசரால் கமலை ஞானப்பிரகாசர் என்பவர் வேறு செய்யப்பட்டது. சிவஞான சித்தியார் பரபக்க உரை, சங்கற்ப நிராகரண உரை ஆகியனவும் இவரால் செய்யப்பட்ட நூல்கள்.  

வடமொழியிலுள்ள பதுமம், பிரமாண்டம் ஆகிய புராணங்களை இவர் தமது திருவாரூர்க் குருநாதரிடம் கற்று, அவர் சொன்னபடி திருவொற்றியூர்ப் புராணத்தைத் தமிழில் இயற்றியுள்ளார். இந்த நூல் பாயிரத்துடன் 16 சருக்கங்களாகப் பகுக்கப்பட்டு 599 விருத்தப் பாடல்களைக் கொண்டுள்ளது.  

இதில் சொல்லப்படும் செய்திகளில் சில  
- பிரளயத்தை ஒற்றிய காரணத்தால் இவ்வூர் ‘ஒற்றியூர்’ எனப்பட்டது.
- இவ்வூரில் சிவபெருமான் பலகையில் நடனமாடியதால் ‘பலகநாதர்’ என்னும் பெயர் பெற்றுள்ளார்.
- பாணினி இவ்வூரைப் பூசித்த பின்னர் வியாகரணம் செய்தார்.
- வேதங்கள் இவ்வூரைப் பூசித்தன.
பாடல் – எடுத்துக்காட்டு  
:கண்ணுறு தத்த்துவங்கள் கடந்த அன்புருவாய் போற்றி  
:எண்ணுறு வேள்விக்கு எல்லாம் இறையுமாய் இருந்தாய் போற்றி  
:உள் நிறை உயிர்க்கு எல்லாம் உயிருமாய் உறைவாய் போற்றி  
:நண்ணியே போற்றித் தொண்டர் இதயத்தில் நடிப்பாய் போற்றி  
## அடிக்குறிப்பு
# விக்கிப்பீடியா:உங்களுக்குத் தெரியுமா/சூன் 19, 2013



- **சோழர் சீனத்துடன்** கி.மு.இரண்டாம் நூற்றாண்டிலேயே தொடர்பு கொண்டிருந்தனர்.

- 5 அடி உயரமுள்ள சாரசு கொக்கு, (படம்) வாழ்நாள் முழுவதும் ஒரே இணையுடனே வாழ்கின்றன. இவ்வகையான கொக்குகள் ஆண், பெண் என இருபறவைகளுமே முட்டைகளை அடைகாக்கும்.

- பொதுவாக 3.5 அங்குல **நெகிழ் வட்டு** ஒன்றின் கொள்ளளவு 1.44 மெகாபைற்று ஆகும்.

- வாரத்திற்கு 7 நாட்கள், ஒரு நாளைக்கு 12 இரட்டை மணிநேரங்கள், ஒவ்வோரு இரட்டை மணி நேரத்துக்கும் 120 நிமிடங்கள் என்று உலகத்துக்கு அறிவித்தவர்கள் **சாலடியர்களே**.

- **அட்சரம்** எனப்படுவது கர்நாடக இசையில் சுவரங்களின் கால அளவுகளை குறிக்கும்.
# விக்கிப்பீடியா:உங்களுக்குத் தெரியுமா/சூன் 26, 2013


- **திருத்திய தமிழ் எழுத்துவடிவம்** என்பது தமிழ் அரிச்சுவடியின் ஏற்படுத்தப்பட்ட மாற்றமாகும். முன்மொழியப்பட்ட திருத்தங்களில் **ஐ** எழுத்திற்குப் பதிலான **அய்**, **ஔ** எழுத்திற்குப் பதிலான **அவ்** என்பன நிராகரிக்கப்பட்டன.

- தாய்லாந்து திரைப்பட நடிகர்களான டோனி ஜா மற்றும் டான் சுபொங், இருவரும் **பன்னா ரிட்டிக்ரை**யின் **மியோ-தாய் திரைப்பட சாகசக்குழுவின்** மாணவர்கள்.

- கி.பி 1878 முதல் **சிஸ்டைன் சிற்றாலயமே** திருப்பீடத் தேர்தல் அவை கூடும் இடமாக உள்ளது.

- **லட்சியா**(படம்) என்பது இந்திய பாதுகாப்பாய்வு மற்றும் மேம்பாட்டமைப்பால் உருவாக்கப்பட்ட ஆளிலாத, தொலைவிலிருந்து கட்டுப்படுத்தப்படும் ஒரு போரிடு விமானமாகும்.

- சீனாவில் உள்ள 348 அடி (106 மீ) உயரத்தில் அமைந்துள்ள **சாங்காய் நூலகம்** உலகத்திலுள்ள மிக உயரமான நூலகம் ஆகும்.
# விக்கிப்பீடியா:உங்களுக்குத் தெரியுமா/சூலை 10, 2013



- **நர்கிசை** (*படம்*) கௌரவிக்கும் பொருட்டு இந்திய அரசாங்கம் "சிறந்த ஒருமைப்பாட்டிற்கான" தேசிய திரைப்பட விருதினை அவர் பெயரில் வழங்கி வருகிறது.

- **அன் விகுதி முறைமையும் தனித்தமிழ் எழுத்து முறைமையும்** பிராமிக் கல்வெட்டுகளில் பயன்படுத்தப்பட்ட மொழி தமிழா அல்லது பிராகிருதமா என்று கண்டறியும் முறைகளாகும்.

- ஐக்கிய அமெரிக்காவில் சிகரெட்டுக்கு அடுத்து நுரையீரல் புற்றுநோய் வரக்காரணமாக உள்ளது காற்றில் மாசாகக் கலந்துள்ள **ரேடான்** என்னும் வேதித்தனிமம் ஆகும்.

- **தலாய் லாமா** என்பது என்ற திபெத்திய புத்த மதப்பிரிவின் தலைமை லாமாவின் பதவியைக் குறிக்கும்.

- **தாய்நாடு அழைக்கிறது** எனும் சிலை ஸ்டாலின்கிராட் போரின் நினைவாகக் கட்டப்பட்டது.
# விக்கிப்பீடியா:உங்களுக்குத் தெரியுமா/சூலை 17, 2013


- மார்ட்டின் லூதர் கிங் தனது பேச்சு ஒன்றில் பயன்படுத்திய **வன்முறை வன்முறையைப் பிறப்பிக்கிறது** என்ற சொற்தொடர் அறப் போராட்ட வழிமுறையின் ஒரு முக்கிய கருத்துரு ஆகும்.

- உலகிலேயே மிக உயரமான (807 மீட்டர்/2,648 அடி) நீர்வீழ்ச்சி வெனிசுலாவில் உள்ள **ஏஞ்சல் அருவி**(படம்)ஆகும்.

- 1946 இல் முடிசூடிய **ஒன்பதாம் இராமா** மன்னர் உலகில் நீண்ட காலம் ஆட்சியில் இருக்கும் ஒரு நாட்டுத்தலைவரும், தாய்லாந்து வரலாற்றில் நீண்ட காலம் ஆட்சியில் இருக்கும் மன்னரும் ஆவார்.

- **அகரமேறிய மெய் முறைமை** என்பது தமிழ் பிராமி கல்வெட்டுகளில் உள்ள எழுத்துக்கள் எத்தனை ஆண்டுகள் பழமையானவை என்பதை கண்டறியும் முறையாகும்.

- ஒரே மூலக்கூற்றுச் சூத்திரத்தையும் வேறுபட்ட கட்டமைப்புச் சூத்திரங்களையும் கொண்ட இரசாயனச் சேர்வைகள் **சமபகுதியங்கள்** எனப்படும்.
# விக்கிப்பீடியா:உங்களுக்குத் தெரியுமா/சூலை 24, 2013


- **கோப்பெருஞ்சேரல் இரும்பொறை** என்றவனே கருவூரை தலைநகராகக் கொன்டு ஆண்ட முதல் சேர மன்னன் ஆவான்.

- **மேட்டு மகாதானபுரம் மகாலட்சுமி ஆலயத்தில்** ஆடிப்பெருக்கு திருவிழா அன்று பக்தர்கள் மொட்டை அடித்து, தங்கள் தலையில் தேங்காயை உடைத்து நேர்த்திக் கடன் செலுத்துகிறார்கள்.

- **கனோடெர்மா**(படம்) என்பது சிறந்த மருத்துவ குணம் கொண்ட ஒரு மூலிகையாகும். இது சுமார் 5000 ஆண்டுகளுக்கு மேலாக சீனா, ஜப்பான், கொரியா போன்ற ஆசிய நாட்டு மக்களால் பயன்படுத்தப்பட்டு வருகின்றது.

- மின்னணுவியலில், **மெய்நிகர் புலம்** என்பது மேற்கோள் திறலுடன் நேரடி இணைப்பில்லாமல், ஒரு நிலைத்த மேற்கோள் திறலில் மேம்படுத்தப்பட்ட ஒரு மின்சுற்றின் கணுவாகும்.

- **திருத்தூதரக அரண்மனையே** திருத்தந்தையின் அதிகாரப்பூர்வ இல்லமாகும்.
# விக்கிப்பீடியா:உங்களுக்குத் தெரியுமா/சூலை 31, 2013

- **காரைக்கால் அம்மையார்** இசைத்தமிழால் இறைவனைப் பற்றி முதன்முதலாக பாடியவராகவும், தமிழுக்கு அந்தாதி எனும் இலக்கண முறையை அறிமுகம் செய்தவராகவும் அறியப்பெறுகிறார்.

- **காவன்தீசனின் பத்துத் தளபதிகள்** எனப்படுபவர்கள் இலங்கையின் காவன்தீச மன்னனால் தனது படையில் சேர்த்துக் கொள்ளப்பட்ட பலம் வாய்ந்த விசேட திறமைகள் கொண்ட பத்து இளைஞர்களாவர்.

- **தென்காசி பெரிய லாலா கடை** 1904ஆம் ஆண்டு தொடங்கப்பட்டது.

- **ஒரு படம் ஆயிரம் சொற்களுக்கு இணையானது** என்ற பழமொழி ஒரு குழப்பம் தரக்கூடிய விளக்கத்தை ஒரு வரைபடம் மூலம் எளிதாக தெளிவாக்கும் முறையை குறிக்கும்.

- சிவபெருமான் **பிநாகம்** எனும் வில்லாயுதத்தினை கொண்டிருப்பதால் *பிநாகபாணி* என்று அறியப்பெறுகிறார்.
# விக்கிப்பீடியா:உங்களுக்குத் தெரியுமா/ஆகத்து 7, 2013


- தமிழீழ விடுதலைப் புலிகள் அறிவித்த தமிழீழத்தின் தேசியப் பறவை **செம்போத்து** (படம்) ஆகும்.
- புவேர்ட்டோ ரிக்கோவின் அரிசிபோ எனுமிடத்திலுள்ள **அரிசிபோ வானிலை ஆய்வுக்கூடம்** உலகிலுள்ள பெரிய தனித்துளை வானொலி அதிர்வெண் தொலைநோக்கி ஆகும்.
- உலக மக்கள் தொகையில் 20% ஆக உள்ள **ஹான் சீனர்** உலகிலுள்ள பெரிய இனக் குழுவினர் ஆவர்.
- சூரியமையக் கொள்கையை முதலில் வெளியிட்டவர் சமொசின் **அரிஸ்டாகஸ்** ஆவார்.
- பரதநாட்டியத்தில் **இராகம்** என்பது மனதிற்கு இன்பம் கொடுக்கும் தொனிகளைக் கொண்ட கருத்துக்களை புலப்படுத்தும் ஒலிக்குறிப்பு ஆகும்.
# விக்கிப்பீடியா:உங்களுக்குத் தெரியுமா/ஆகத்து 14, 2013


- உலக வரலாற்றில் இருந்த பேரரசுகள் அனைத்திலும் பெரியது **பிரித்தானியப் பேரரசு** (படம்) ஆகும்.
- உலகிலேயே மிகவும் அதிகமான பார்வையாளர்களைக் கொண்ட அருங்காட்சியகம் **லூவர் அருங்காட்சியகம்** ஆகும்.
- **காசுப்பியன் கடல்** உலகிலேயே மிகப் பெரிய ஏரி ஆகும்.
- பரதநாட்டியத்தில் **தாளம்** எனப்படுவது பாட்டின் காலப்பிரமானத்தை அனுசரித்து கைகளினாலோ அல்லது கருவிகளினாலோ தட்டுதல் ஆகும்.
- தமிழீழ விடுதலைப் புலிகள் அறிவித்த தமிழீழத்தின் தேசிய விலங்கு **சிறுத்தை** ஆகும்.
# விக்கிப்பீடியா:உங்களுக்குத் தெரியுமா/ஆகத்து 21, 2013


- ரஷ்யாவின் தலைநகராகிய மொஸ்கோவிலுள்ள **சார் மணி** உலகின் மிகப் பெரிய மணி (படம்) ஆகும்.

- சீனாவிலுள்ள **சிடு தொங்கு பாலம்** உலகில் மிக உயரத்தில் அமைக்கப்பட்டுள்ள பாலமாகும்.

- உலகிலேயே மிகப்பெரிய அவதானிப்புச் சக்கரம் 165 மீட்டர் (541 அடி) உயரமுடைய **சிங்கப்பூர் பிளையர்** என்பதாகும்.

- சர் பட்டம் பெற்ற முதலாவது ஆசிய நாட்டவர் யாழ்ப்பாணத்தில் பிறந்த **சேர் முத்து குமாரசுவாமி** ஆவார்.

- சூரிய மையக் கொள்கையை முதலில் வெளியிட்டவர் சமொசின் **அரிஸ்டாகஸ்** ஆவார்.
# விக்கிப்பீடியா:உங்களுக்குத் தெரியுமா/ஆகத்து 28, 2013


- **கருங்கடல்** நாற்புறமும் நிலத்தால் சூழப்பட்டுள்ள ஒரு கடல் ஆகும். இது நடுநிலக் கடலூடாக அத்திலாந்திக் பெருங்கடலுடன் தொடர்பு உடையது.
- **திருக்குறளுக்குப் பரிமேலழகர் எழுதிய உரை** 200க்கும் மேற்பட்ட பதிப்புகளாகப் பல வடிவங்களில், முப்பதுக்கும் அதிகமான பதிப்பகங்களால் வெளியிடப்பட்டுள்ளன.
- **பிபிசி** என்பது பிரித்தானிய ஒலிபரப்புக் கூட்டுத்தாபனம் என்னும் பொருள்படும் British Broadcasting Corporation என்னும் ஆங்கிலப் பெயரின் சுருக்கமாகும். இந்நிறுவனம் இருபத்து மூன்றாயிரம் பணியாளர்களைக் கொண்டுள்ள உலகின் மிகப் பெரிய ஒலிபரப்பு நிறுவனமாகும்.
- **கோட்பாடு** என்பது ஆழ்ந்த ஆராய்ச்சியை அடிப்படையாகக் கொண்டதும், அறிவு சார்ந்ததுமான ஒரு பொதுமைப்படுத்தும் சிந்தனையை அல்லது அச்சிந்தனையின் பெறுபேறுகளைக் குறிக்கும்.
- நடிகர் **சிவாஜி கணேசன்** 1962ல் அமெரிக்காவின் சிறப்பு விருந்தினராக சுற்றுப்பயணம் மேற்கொண்ட போது, நயாகரா மாநகரின் *ஒரு நாள் நகரத்தந்தையாக*ச் சிறப்பிக்கப்பட்டார்.
# திரேதா யுகம்

**திரேதா யுகம்** என்பது இந்துக் காலக் கணிப்பு முறைன் படி சதுர்யுகங்களில் ஒன்றாகும். இந்த யுகமானது, 12,96,000 ஆண்டுகளை கொண்டதாகும். இந்த யுகத்தின் தொடக்கநாள் அட்சய திருதியை என்று விழாவாகக் கொண்டாடப்படுகிறது.  

- பிருகு சம்ஹிதா எனும் சோதிட சாஸ்திர நூலானது இந்தயுகத்தில் எழுதியதாக கருதப்பெறுகிறது.
- திருமாலின் தசவதாரங்களில் இராம அவதாரம் இந்தயுகத்தில் எடுக்கப்பட்டதாக கருதப்பெறுகிறது.
# திருக்களிற்றுப்படியார் உரை

12 ஆம் நூற்றாண்டில் தோன்றிய திருக்களிற்றுப்படியார் என்னும் என்னும் நூலுக்கு, 16 ஆம் நூற்றாண்டில் தோன்றிய உரைநூலே **திருக்களிற்றுப்படியார் உரை** என்னும் இந் நூல்.. இந்த உரையை எழுதியவர் யார் எனத் தெரியவில்லை. திருவுந்தியார் உரைநூலுக்கு உள்ள அத்துணைச் சிறப்புகளும் இந்த நூலுக்கும் உண்டு.  

## இதில் உள்ள செய்திகளில் சில
- ஆசிரியரின் தீட்சை இல்லாமல் ஞான்ம் வராது.
- கருவிகளினாலே சிவனைக் காணமுடியாது எனக் கண்டுகொள்க.
- ஆன்ம போதம் பெற்றவர் எந்தப் பாதத்தில் இருந்தாலும் அதுவே ஞானம் தரும் எனக் கண்டுகொள்க
- ஞானிக்கு வினை இல்லை
- பெத்தத்திலும், முத்தியிலும் ஆன்மாவுக்குச் செயல் இல்லை.
- சிவன் கிருத்தியம் பண்ணான்.

## திருக்களிற்றுப்படியார் விளக்கம்
- தில்லை நடராசப் பெருமான் சிற்சபைக்கு ஏறும் படிகள் துதிக்கையை உடைய யானையின் மத்தகம் யானைத்தலை போல இருப்பதால் இந்தப் படி திருக்களிற்றுப்படி. இந்தப் படியில் ஏறும் மன-வழியை மார்க்கத்தை விளக்கும் நூல் திருக்களிற்றுப்படியார்.
- தன்மீது ஏறுவோருக்கு யானை தன் காலை மடக்கிப் படிந்து கொடுப்பது போலத் தன்னை நினைப்பவர்களுக்குச் சிவன் என்னும் களிறு படிந்துகொடுப்பதால் இது களிற்றுப்படி. களிறு இறைவன் ஆனதால் இது திருக்களிறு. 'ஆர்' நூலுக்குத் தரும் சிறப்பு விகுதி.

## அடிக்குறிப்பு
# தையல் வகைகள்


ஆடை தயாரிப்புக் கலையில் ஒரு தையல் கட்டு எனப்படுவது ஒருதடவை நூல் துணியில் அல்லது ஆதாரத்தில் முடிச்சு அல்லது வளையம் இடுவதாகும். இயந்திரத் தையல் ஆயினும் கைத் தையல் ஆயினும் தயல் கட்டு என்பது தையலின் அடிப்படை ஆகும்.. சிறப்புடைய பல்வேறுபட்ட தையல் முறைகள் வேறுபட்ட நோக்கங்களுக்ககப் பயன்படுத்தப்படுகின்றன.  

## தையலின் வகைகள்
தையல் ஊசி மூலம் இடப்படக் கூடிய இந்த தையல் வகைகள் அவை இடப்படும் ஊசிக் கண் அமைப்பில் மாறுபடும்: அடிப்படையில் தையல் இரு வகைப்படும்.  

1. **அடிப்படைத்தையல்:** இது சோம் தையல்,விசுபம் தையல், சிறுநூலோடி, பெருநூலோடி, துன்னாத்தையல் முதலியவற்றை அடக்கும்.
1. **அலங்காரத்தையல்:** இது சங்கிலித்தையல், நரம்புத்தையல், நிரப்புத் தையல், மீன் முள்ளுத் தையல், கம்பளித்தையல் ஆகியவற்றை அடக்கும்.

### சோம் தையல்

பொருத்துக்களை இணைப்பதற்கான அடிப்படைத் தையலாக சோம் தையல் பயன்படும். லேசு வகைகளைப் பொருத்தவும், அலங்கார வேலைகளுக்கும் இது பயன்படும். ஆடைகளில் உள்ள பொத்தலை மறைஇஅவும் இது பயனுடையது.  

### சிறு நூலோடி

இது சிறு நூலோடி, பெரு நூலோடி என இரு வகைப்படும். இவை தற்காலிக தையல் தேவைகளுக்கான முறைகளாகும். சிமோக்கிங் தையலுக்கு சுருக்கி எடுக்கவும் பெரு நூலோடி மடிப்புக் குலையாமல் இருத்தல் முதலான தையல்களுக்கும் பெரிதும் பயன்படும்.
# எதிர்நீச்சல் (1968 திரைப்படம்)



**எதிர்நீச்சல்** (*Edhir Neechal (1968 film*)) கை. பாலசந்தர் இயக்கி 1968 ஆம் ஆண்டில் வெளிவந்த தமிழ் திரைப்படம். இதில் நாகேஷ், மேஜர் சுந்தர்ராஜன், ஜெயந்தி, சௌகார் ஜானகி, முத்துராமன், மேஜர் சுந்தர்ராஜன், எஸ். என். லட்சுமி மற்றும் பலர் நடித்துள்ளனர். "அடுத்தாத்து அம்புஜத்தை பார்த்தேளா" என்ற பாடல் கருநாடக ராகத்தில் மோகனம் என்ற இராகத்தில் அமைக்கப்பட்டு பிரபலமடைந்தது. 1960களின் பிற்பகுதியில் பி. பி. ஸ்ரீனிவாசின் திரைப்பட வாழ்க்கை வீழ்ச்சியடைந்திருந்தாலும், தி இந்து நாளிதழின் பி. கோலப்பன் "தாமரை கன்னங்கள்" பாடல் "இந்த காலகட்டத்தில் அவரது சிறந்த பாடல்களில் ஒன்று" என்று விவரித்தார்.  

| "அடுத்தாத்து அம்புஜத்தை பாத்தேளா" | டி. எம். சௌந்தரராஜன், பி. சுசீலா | 03:30 |  |
| --- | --- | --- | --- |
| "என்னம்மா பொன்னம்மா" | டி. எம். சௌந்தரராஜன், பி. சுசீலா | 04:05 |  |
| "சேதி கேட்டோ சேதி கேட்டோ சேட்டன்" | கே. ஜமுனா ராணி, எஸ். சி. கிருஷ்ணன், ஒய். ஸ்வர்ணா, பி. சுசீலா | 04:02 |  |
| "தாமரைக் கன்னங்கள் தேன்மலர்க் கிண்ணங்கள் " | பி. பி. ஸ்ரீனிவாஸ், பி. சுசீலா | 04:11 |  |
| "வெற்றி வேண்டுமா போட்டுப் பாரடா எதிர்நீச்சல்" | சீர்காழி கோவிந்தராஜன் | 02:41 | } |
# சித்தர் மெய்யியல்

**சித்தர் மெய்யியல்** என்பது சித்தர்கள் கூறிய அல்லது கடைபிடித்த வாழ்வியல் நெறியாகும். இது தாசமார்கம், சற்மார்க்கம், சகமார்க்கம், சன்மார்க்கம் என்ற வகைப்படுத்தப்படுகிறது.  

- தாசமார்க்கம் - ஆலயம் அமைத்து இறைவனை சடங்குகளின் முறைப்படி வணங்குதல்
- சற்மார்க்கம் - இறைவனை வழிபடும் முறையை குருவிடமிருந்து கற்று அதன் படி நடத்தல்
- சகமார்க்கம் - இறைவனை நண்பனாக கருதுதல்
- சன்மார்க்கம் - குருவின் அருளைப் பெற்று ஞானமடைதல்

## இவற்றையும் காண்க
- சைவ சிந்தாந்தம் சித்தர் மெய்யியல் ஒப்பீட்டு அட்டவணை

## கருவி நூல்
சித்தர்கள் - இளமுனைவர் தமிழ்ப்பிரியன், அலமு புத்தக நிலையம்
# புராணம் பாடிய தென்காசிப் பாண்டியர்

முகம்மதியர் படையெடுத்து மதுரையை அழித்தபோது அங்கிருந்த பாண்டியர் பல கிளையினராகப் பிரிந்து தெற்கு நோக்கி நகர்ந்து கொற்கை, கருவை எனப்படும் கரிவலம்வந்த நல்லூர், தென்காசி முதலான இடங்களில் இருந்துகொண்டு சிற்சில ஊர்களை ஆண்டுவந்தனர். இவர்களைப் பொது வகையால் **தென்காசிப் பாண்டியர்** எனக் குறிப்பிடுவது வழக்கம். இவர்களில் மூன்று பாண்டியர் சிறந்த தமிழ்ப் புலவர்களாகவும் விளங்கினர். இவர்களால் பாடப்பட்ட நூல்கள் இலக்கிய வரலாற்றில் குறிப்பிடத் தக்கவை.  
##### பாண்டியர் பாடிய நூல்கள்
- அபிராம பராக்கிரம பாண்டியன் - இவனது வரலாறு விளங்கவில்லை
- சடைய வர்மன் பராக்கிரம பாண்டியன் - இவனது தலைநகர் கருவை. காலம் 1543 - 88, இவனது மக்கள் மூவர். மூவரும் புலவர்களாக விளங்கித் தமிழில் நூல்கள் இயற்றியுள்ளனர்.
- திருநெல்வேலிப் பெருமான் என்னும் நெல்வேலி மாறன். இவனது தலைநகர் தென்காசி. காலம் 1552 - 64. இவனுக்குக் குழந்தை இல்லை. எனவே பராக்கிரம பாண்டியனின் குழந்தைகள் மூவரையும் தத்து எடுத்துக்கொண்டான்.
பாண்டியப் புலவர்கள் மூவர். இவர்கள் பராக்கிரம பாண்டியனின் மக்கள். நெல்வேலி மாறனின் தத்துப்பிள்ளைகள்  
##### செய்தி நிரல்
| அரசன் புலவர் | ஆண்டு | தலைநகர் | இயற்றிய நூல்கள் | குரு |  |
| --- | --- | --- | --- | --- | --- |
| வரகுண ராமன் (இவனைக் குலசேகரப் பாண்டியன் எனக் குறிப்பிடுவதும் உண்டு) | 1560-1600 (முடிசூடவில்லை) | முதலில் கருவையிலும் பின் தென்காசியிலும் வாழ்ந்துவந்தான் | வாயு சங்கிதை, இலிங்க புராணம் முதலானவை | அகோர சிவம், சுவாமிதேவர் என்னும் இருவர் |  |
| வரதுங்க ராமன் | 1558-1613? | கருவை | கொக்கோகம், பிரமோத்தர காண்டம், கருவை அந்தாதிகள் ஆகியவை | வேப்பற்றூர் ஈசான முனிவர் |  |
| சீவலமாறன் என்னும் அதிவீர ராமன் | 1564-1610 | தென்காசி | நைடதம், காசி காண்டம், கூர்ம புராணம், வெற்றி வேற்கை | சுவாமி தேவர் | } |

===
# கருவை அந்தாதிகள்

**கருவை அந்தாதி** நூல்கள் மூன்று.  

இங்குக் கருவை என்பது கரிவலம்வந்த நல்லூரைக் குறிக்கும். வரதுங்க ராமன் என்னும் பாண்டிய மன்னன் கொக்கோகம், பிரமோத்தர காண்டம் என்னும் நூல்களையும் கருவை என்னும் கரிவலம்வந்த நல்லூர் சிவபெருமான்மீது மூன்று நூல்களையும் பாடியுள்ளார். காலம் 16 ஆம் நூற்றாண்டு.  

## திருக்கருவைப் பதிற்றுப்பத்து அந்தாதி

பத்துப் பாடல்களின் பத்து அடுக்குகளைக் கொண்ட நூல் பதிற்றுப்பத்து எனப்படும். சங்கநூல்களில் உள்ள பதிற்றுப்பத்து 10 புலவர்களால் பாடப்பட்ட பாடல்களைக் கொண்ட ஒரு தொகுப்பு நூல். இதில் நான்காம் பத்தில் உள்ள 10 பாடல்களும் அந்தாதியாக வருகின்றன. திருவாசகத்தில் உள்ள திருச்சதகம் பத்துப் பத்தாக அடுக்கப்படாமல் பத்துப்பத்து (நூறு) என்ற முறையில் அமைந்துள்ள முன்னோடி நூல். இதில் 100 பாடல்களும் அந்தாதித் தொடையில் அடுக்கப்பட்டுள்ளன. இந்த வகையில் அந்தாதியாகத் தொகுக்கப்பட்ட நூலே இந்தக் கருவை அந்தாதி நூல்.  

இதனைக் 'குட்டித் திருவாசகம்' எனப் போற்றி வருகின்றனர். இதில் உள்ள சுவை மிக்க பாடல்கள் மூன்று எடுத்துக்காட்டாகத் தரப்படுகின்றன.  

1  
:அறுசீர்க் கழிநெடிலடி ஆசிரியவிருத்தம்  
:(மா மா காய் அரையடிக்கு)  
:  
:கண்ட கண்கள் புனல்பாயக் களிப்பாய் உள்ளம் கரைஅழிய  
:விண்ட மொழிநும் நாக்குழற விம்மி மேனி மயிர்பொடிப்ப,  
:பண்டை வசம்போய்ப் பரவசமாய்ப் பரமா னந்தத்(து) ஒளிநறவம்  
:உண்டு தெவிட்டா அருள்புரிந்தான் கருவை வாழும் உறவோனே.  

2 கலி விருத்தம்  

மா கூவிளம் கூவிளம் கூவிளம்  

முதற்சீர் குறிலீற்று மாவாக இருக்கும்.  

விருத்தம் நேரசையில் தொடங்கினால் அடிக்கு 11 எழுத்து;  

நிரையில் தொடங்கினால் 12. எழுத்தெண்ணிக்கை தானே வரும்!  

2, 3 சீர்களில் மாச்சீர் வரின் அடுத்த சீர் நிரையில் தொடங்கும்.  

(முதலிரண்டு சீர்களுக்கிடையில் 'மாவைத் தொடர்ந்து நேர்' என்ற நேரொன்று ஆசிரியத்தளை அமையும்;  

மற்ற இடங்களில் வெண்டளை அமையும்)  

என்னை ஆள்பவன் என்னுள் இருப்பவன்  

:தன்னை யான்தொழத் தண்ணளி தந்தவன்  
:பொன்னை ஆளும் புயன்தொழ நிற்பவன்  
:கன்னி பாகன் கருவைக்(கு) இறைவனே.  

3 கலித்துறை  

(மா விளம் விளம் விளம் மா)  

(விளத்தின் இடத்தில் மாங்காய்ச்சீர் வருவதும் உண்டு)  

:சிறக்கத் தக்கது கருவையான் திருவடி நேயம்  
:மறக்கத் தக்கது மற்றுள சமயத்தின் மார்க்கம்  
:துறக்கத் தக்கதிவ் வுடம்பையான் என்றுறு உடம்பு  
:பிறக்கத் தக்கது சிவானந்த வாரியின் பெருக்கே.  

## திருக்கருவைக் கலித்துறை அந்தாதி
விநாயகரைப் போற்றும் காப்புச் செய்யுள் ஒன்றும், கட்டளைக் கலித்துறைப் பாடல்கள் நூறும் கொண்ட நூல் இது. பத்திச் சுவை சொட்டும் பாடல்களைக் கொண்ட இந்த நூலிலிருந்து எடுத்துக் காட்டுக்கு ஒரு பாடல்;  
:கட்டளைக் கலித்துறை  
:வாழ்த்திட நாஉண்டு பாவிக்க நீஉண்டு மண்ணிலுறத்  
:தாழ்த்திடச் சென்னி யுமுண்டுகண் டாய்தண் களவி(ன்)மலர்  
:ஊழ்ந்திட நீழல் உறைவார் அடிஅண் டுனைநிரயம்  
:வீழ்த்திடு வாருமுண் டோநெஞ் சமேஎன் மெலிவதுவே.  

## திருக்கருவை வெண்பா அந்தாதி
காப்புச் செய்யுள் ஒன்று, மற்றும் அந்தாதியாய் அமைந்த 100 வெண்பாக்கள் என அமைந்துள்ள நூல் இது. எல்லாப் பாடல்களிலும் பத்திப் பெருக்கெடுத்த ஓட்டம். எடுத்துக்காட்டுப் பாடல் ஒன்று.  
:நேரிசை வெண்பா  
:தார(ம்)மனை மட்டும், தனைஅறிந்தோர் ஊர்மட்டும்  
:சேரும் உறவத் தெருமட்டும் - சார்வதன்றி  
:நம்கருவை யானென்ற நல்வினைபோல் செல்கதியின்  
:எங்குமுத வாரே இவர்.  

## அடிக்குறிப்பு